# Vedlegg 1:

**Formell organisering:**

**Delegering til IUA**

Kommunenes plikter etter § 47 i forurensingsloven er delegert til beredskapsstyret i hvert IUA. Denne delegeringen fritar ikke kommunen for det selvstendige ansvar som er gitt etter forurensningsloven.

**Den interkommunale beredskapsorganisasjonen – Agder IUA**

Kommunene i Agder har etter reglene i Kommunelovens § 27 opprettet interkommunale samarbeid ved akutt forurensing. Samarbeidsordningen kalles "Interkommunalt utvalg mot akutt forurensing", og vi har 3 slike samarbeid i Agder; Vest-Agder, Midt-Agder og Aust-Agder IUA).

Agder IUA er et administrativt samarbeid mellom de 3 IUA’ene som i dag finnes i Agder. (Vest-, Midt- og Aust-Agder IUA)

De 3 IUA’ene i Agder har en noe ulik organisering, og hvert IUA’s organisering er som følger:

**IUA Vest-Agder:**

**Eierne:**

Audnedal, Farsund, Flekkefjord, Hægebostad, Kvinesdal, Lindesnes, Lyngdal, Mandal, Marnardal, Sirdal, Åseral

**Beredskapsstyret**

**Medlemmer med stemmerett:**

Mandal kommune, havnefogden 1. repr.

Flekkefjord kommune, brannsjefen 1. repr.

Farsund kommune, havnefogden 1. repr.

Kvinesdal kommune 1. repr.

Sirdal kommune 1. repr.

Hægebostad kommune 1. repr.

Lindesnes kommune 1. repr.

Audnedal kommune 1. repr.

Marnardal kommune 1. repr.

Lyngdal kommune 1. repr.

Åseral kommune 1. repr.

**Konsultative medlemmer uten stemmerett:**

Politimesteren,Agder politidistrikt 1. repr.

Fylkesmannens miljøvernavd.i Vest-Agder 1. repr.

Industrien 1. repr.

Oljeselskapene 1. repr.

**Sekretariat:**

Brannvesenet Sør

**Beredskapsplan**

Revisjonsansvar: Beredskapsstyret

Beredskapsstyret har overordnet ansvar for planlegging, gjennomføring og rapportering, herunder finansiering årsbudsjett og årsrapport.

Ansvar for ajourføring: Sekretariat

**Beredskapsstyret**

Beredskapsstyret skal ivareta eierkommunenes beredskapsansvar. De 11 eierkommunene har hver sin representant i beredskapsstyret.

Beredskapsstyret har overordnet ansvar for planlegging, gjennomføring og rapportering, herunder finansiering, årsbudsjett og årsrapport. Styret har ansvar for at det til enhver tid foreligger en hensiktsmessig beredskapsplan, og at denne revideres ved behov, minst hvert 3. år. Styret skal påse at personell- og utstyrsressursene er tilstrekkelige i forhold til skadepotensialet i regionen, herunder at personellet blir gitt nødvendig utdannelse og får muligheter til å perfeksjonere seg slik at beredskapsorganisasjonen kan løse sine oppgaver.

**Sekretariatet**

Sekretariatet som er tillagt Brannvesenet Sør IKS (BvS) har følgende oppgaver:

* legge til rette for nødvendig møtevirksomhet i beredskapsstyret
* bidra med sekretærhjelp ved utarbeidelse og revisjon av beredskapsplan
* ajourføre beredskapsplanen
* føre regnskap
* utarbeide forslag til årsplan med årsbudsjett
* utarbeide forslag til årsrapport med årsregnskap
* samordne eierkommunenes virksomhet når det gjelder utstyr og kompetanseutvikling

**Ansvar og oppgaver**

* **Brannvesenet**

Brannvesenet vil normalt lede aksjoner mot akutt forurensing på land. Brannvesenet vil planlegge innsats, herunder anskaffelser, lagring og vedlikehold av materiell, samt opplæring og øvelse av eget personell. Planlegging m.v. skal samordnes med havnevesenet og andre som inngår i beredskapen.

* **Havnevesenet**

Havnevesenet vil normalt lede aksjoner mot akutt oljeforurensning på sjøen. Havnevesenet skal planlegge innsats, herunder anskaffelse, lagring og vedlikehold av materiell for bekjempelse av akutt oljeforurensning samt opplæring og øvelse av eget personell. Planlegging m.v. samordnes med brannvesenet o andre som inngår i beredskapen.

* **Politi**

Politiet forutsettes å ivareta sine oppgaver etter de gjeldende regler og bestemmelser for politimyndighet. Politiets plikter under aksjoner vil normalt være de samme som ved branntilfeller. Ved kombinerte rednings- og forurensningsinnsatser vil det være politimesteren i vedkommende politidistrikt som har aksjonsledelsen.

Fra det tidspunkt politimesteren beslutter at redningsaksjonen opphører tiltrer han AKL med en representant fra sin faste stab.

**Økonomi**

* **Anvisningsmyndighet**

Anvisningsmyndigheten under større aksjoner tilligger primært formannen i det interkommunale beredskapsstyret, men kan delegeres til nestleder, aksjonsleder eller skadestedsleder. Formannen eller hans stedfortreder har fullmakt til å iverksette nødvendige tiltak innenfor de økonomiske rammer som er gitt for beredskapen.

* + **Revisjon**

Regnskapet revideres av Kommunerevisjonen vest.

**IUA Midt-Agder:**

**Eierne:**

Kristiansand, Søgne, Songdalen, Vennesla, Iveland, Evje og Hornnes, Bygland, Valle, Bykle, Birkenes, Lillesand

**Beredskapsstyret**

Medlemmer med stemmerett:

* 2 representanter fra Kristiansand
* 1 representant fra hver av de andre eierkommunene

**Sekretariat /**

**Vertsbrannvesen:**

KBR

**Beredskapsplan**

Revisjonsansvar: Beredskapsstyret

Beredskapsstyret har overordnet ansvar for planlegging, gjennomføring og rapportering, herunder finansiering årsbudsjett og årsrapport.

Ansvar for ajourføring: Sekretariat

**Beredskapsstyret**

Beredskapsstyret skal ivareta eierkommunenes beredskapsplikt.

På årsmøte i beredskapsstyret for IUA Midt-Agder deltar representanter, eller varamedlemmer fra hver eierkommune jfr. § 5 i vedtektene for IUA Midt-Agder. Beredskapsstyret skal behandle følgende saker:

* Beredskapsplan
* Årsberetning
* Regnskap
* Budsjett for inneværende driftsår
* Foreløpig budsjett, årsplan og kontingent for neste driftsår
* Valg
* Vedtektsendringer
* Innkomne saker

Beredskapsplanen skal være dekkende for den risikoen man står overfor i regionen. Samt at planen er underlagt revisjon etter behov. Planen skal revideres etter behov. Styret er ansvarlig for et tilfredsstillende ressursnivå for å løse oppgavene på en sikker måte mht personell, utdanningsnivå og utstyr i forhold til risiko i regionen.

Det interkommunale utvalget mot akutt forurensing (IUA) er Beredskapsstyrets operative organ. Utvalget trer sammen ved aksjoner over det kommunale nivået.

For at regionens beredskap skal fungere effektivt, er det nødvendig:

* At enkeltkommunenes, og private virksomheters beredskapsplaner er kjent og kan samordnes for å kunne koordinere innsatsen på IUA nivå.
* At det foreligger etablert samarbeid med statlige og private organisasjoner innen akutt forurensingsberedskap og at disse er harmonisert med kystverkets beredskapsplaner

**Vertsbrannvesen og sekretariat**

KBR er vertsbrannvesen og sekretariat for IUA Midt-Agder. Brannsjefen i KBR er IUAs daglig leder. Daglig leder er tillagt følgende oppgaver:

* Sammen med styreleder tilrettelegge for nødvendig møtevirksomhet i beredskapsrådet
* Vurdere behov for revisjon av beredskapsplan og ajourføring av denne
* Utarbeide budsjett og regnskap
* Oppfølging av beredskapsplan ift utstyr, øvelser og kompetanse/opplæringsplan
* Saksbehandling
* Yte bistand til deltakende kommuner

**Ansvar og oppgaver**

**Brannvesen, Havn og Politi**

* **Brannvesenet**

Brannvesenet vil normalt lede aksjoner mot akutt forurensing på land, og på sjøen i Lillesand og Søgne kommune. Dette innebefatter planlegging av innsats, innkjøp, lagring og vedlikehold av materiell for mottiltak av akutt forurensing, samt opplæring og øving av eget personell. Planlegging mv samordnes med andre aktører som inngår i beredskapen.

* **Havna**

Havna i Kristiansand vil normalt lede aksjoner mot akutt forurensing på sjøen i Kristiansand kommune. Havna skal planlegge innsats, innkjøp, lagring og vedlikehold av materiell for mottiltak av akutt forurensing og opplæring og øving av eget personell. Planlegging mv samordnes med andre aktører som inngår i beredskapen.

* **Politi**

Politiet forutsettes å ivareta sine oppgaver etter de gjeldende regler og bestemmelser for politimyndighet. Ved kombinerte rednings- og forurensningsinnsatser vil det være politimesteren i Agder, eller hans stedfortreder som leder innsatsen.

**Økonomi**

* **Årsbudsjett**

Daglig leder setter hvert år opp forslag til budsjett for kommende år. Dette kan f.eks. inneholde:

* Administrasjonsutgifter
* Drifts- og vedlikeholdsutgifter
* Investeringer i utstyr
* Forsikringer, avgifter
* Kurs/kompetanse
* Seminarer
* Finanskostnader
* Annet

Budsjettforslag oversendes beredskapsstyret i god tid, slik at store endringer kan fanges opp inn mot den ordinære budsjettbehandlingen i kommunene. Budsjettet vedtas på årsmøtet.

* **Kostnadsfordeling**

Kommunene har delt ansvar og hefter etter prosentvis fordeling av omkostningene i henhold til folketallet pr. 1. januar det året budsjettet settes opp. Ut over dette betales det ikke innskudd i virksomheten. Eierkommunene betaler sin del av innskuddet innen 1. juli i budsjettåret.

* **Anvisningsmyndighet**

Daglig leder har anvisningsmyndighet innen rammen av vedtatt budsjett. Anvisningsmyndighet kan delegeres til nestleder, Innsatsleder, eller leder på skadestedet. Styrets leder eller hans stedfortreder har fullmakt til å iverksette nødvendige tiltak innenfor de økonomiske rammer som er gitt for beredskapen.

* **Revisjon**

Regnskapet føres og revideres av Kristiansand kommune.

**IUA Aust-Agder:**

**Eierne:**

Arendal, Birkenes, Froland, Gjerstad, Grimstad, Lillesand, Risør, Tvedestrand, Vegårshei, Åmli

**Daglig ledelse / sekretariat:**

ØABR v/brannsjefen

**Beredskapsstyret**

**Medlemmer med stemmerett:**

* 1 representant fra hver av eierkommunene

**Konsultative medlemmer uten stemmerett:**

Politimesteren i Agder 1. repr.

Fylkesmannens miljøvernavd.i Aust-Agder 1. repr.

Fylkesmannens beredskapsavdeling 1. repr.

Sivilforsvaret 1. repr.

Oljeselskapene / industrien i regionen 1. repr.

Politistasjonene / lensmannskontorene 1. repr.

**IUA-styret**

**Medlemmer:**

* Brannsjef ØABV (leder)
* Brannsjef i Grimstad
* Havnefogden i Arendal (nestleder)
* Fagansvarlig Grimstad Havn
* Repr. innlandskommunene

IUA-styret er Beredskapsstyrets operative organ og fungerer som arbeidsutvalg for Beredskapsstyret.

**Beredskapsplan**

Revisjonsansvar: Beredskapsstyret

Beredskapsstyret har overordnet ansvar for planlegging, gjennomføring og rapportering, herunder finansiering årsbudsjett og årsrapport.

Ansvar for ajourføring: Sekretariat

**Beredskapsstyret**

Beredskapsstyret skal ha 1 kommunevalgt representant fra hver deltakerkommune og skal ivareta kommunenes beredskapsplikt.

Beredskapsstyret har overordnet ansvar for planlegging, gjennomføring, samordning og rapportering. Beredskapsstyret har ansvar for at det til enhver tid foreligger en hensiktsmessig beredskapsplan, og at denne revideres ved behov, minst hvert 4. år. Beredskapsstyret skal påse at personell- og utstyrsressursene er tilstrekkelige i forhold til skadepotensialet i regionen, herunder at personellet blir gitt nødvendig utdannelse og får muligheter til å perfeksjonere seg slik at beredskapsorganisasjonen kan løse sine oppgaver.

Beredskapsstyret er beslutningsdyktig med det antall kommuner som er til stede. Kun de deltakende kommuner har stemmerett, og med en stemme pr. kommune

Innkalling til møte i Beredskapsstyret sendes ut senest 3 uker før møtet. Saker som den enkelte kommune ønsker å få behandlet av Beredskapsstyret, må være sekretariatet i hende senest 2 uker før møtedato.

Beredskapsstyret skal i årsmøtet behandle følgende saker:

* Årsberetning forrige driftsår
* Regnskap forrige driftsår
* Opplærings- og øvelsesplan
* Godtgjørelse til daglig ledelse/sekretariat
* Innkomne saker
* Valg

IUA leder er også Beredskapsstyrets leder.

Beredskapsplanen skal være dekkende for den risikoen man står overfor i regionen. Samt at planen er underlagt revisjon etter behov. Planen skal revideres etter behov. Styret er ansvarlig for et tilfredsstillende ressursnivå for å løse oppgavene på en sikker måte mht personell, utdanningsnivå og utstyr i forhold til risiko i regionen.

Det interkommunale utvalget mot akutt forurensing (IUA) er Beredskapsstyrets operative organ. Utvalget trer sammen ved aksjoner over det kommunale nivået.

For at regionens beredskap skal fungere effektivt, er det nødvendig:

* At enkeltkommunenes, og private virksomheters beredskapsplaner er kjent og kan samordnes for å kunne koordinere innsatsen på IUA nivå.
* At det foreligger etablert samarbeid med statlige og private organisasjoner innen akutt forurensningsberedskap og at disse er harmonisert med Kystverkets beredskapsplaner

**Vertsbrannvesen og sekretariat**

Daglig ledelse og sekretariat for IUA og Beredskapsstyret legges til Østre Agder brannvesen v/brannsjefen.

**Ansvar og oppgaver**

* **Brannvesenet**

Brannvesenet vil normalt lede aksjoner mot akutt forurensning, så vel på land som på vann. Brannvesenet vil planlegge innsats, herunder anskaffelser, lagring og vedlikehold av materiell samt opplæring og øvelse av eget personell. Planlegging m.v. samordnes med havnevesenet og andre som inngår i beredskapen.

* **Havnevesenet**

Havnevesenet skal først og fremst bistå brannvesenet og IUA med maritim kompetanse.

* **Politi**

Politiet forutsettes å ivareta sine oppgaver etter de gjeldende regler og bestemmelser for politimyndighet. Politiets plikter under aksjoner vil normalt være de samme som ved branntilfeller. Ved kombinerte rednings- og forurensningsinnsatser vil det være politimesteren i vedkommende politidistrikt som har aksjonsledelsen, inntil det ikke lenger foreligger fare for liv og helse.

**Økonomi**

**Generelt om Beredskapsstyrets ansvar**

Beredskapsstyret har ikke selvstendig adgang til å ta opp lån eller på annen måte pådra kommunene økonomiske forpliktelser.

**Årsbudsjett**

Beredskapsstyret vedtar hvert år innen utgangen av mai, budsjettforslag for kommende år. Budsjettet inneholder 3 hovedtyper utgifter:

* Administrasjonsutgifter
* Drifts- og vedlikeholdsutgifter
* Investeringer i utstyr

**Utgiftsfordeling**

Utgiftsfordelingen skjer etter kommunenes folketall per 01.01 det i driftsåret.

**Anvisningsmyndighet**

Anvisningsmyndigheten i forbindelse med så vel daglig drift som aksjonsregnskap tilligger IUA-leder.

**Revisjon**

Regnskapet revideres av vertskommunens revisjon.

**Utgifter til aksjoner og garantier for aksjoner. (Eget regnskap)**

Vedkommende kommune med akutt forurensning må påregne å forskuttere aksjonsutgiftene. Kommunen må selv søke refusjon hos skadevolder eventuelt Staten.

Ved aksjoner mot akutt forurensning som skyldes ordinær virksomhet innen kommunens grenser, kan Staten gi økonomiske garantier for kommunenes utgifter, for så vidt de overstiger kr 3,- pr. innbygger, pr. sølsituasjon det aksjoneres mot. Ved beregning av kommunenes utgifter tas det hensyn til kostnader ved bruk av eget personell og utstyr.

Staten kan ved større aksjoner forskuttere kommunens utgifter.